GiliGold/VAD_KnessetCorpus huggingface dataset:
אביגדור יצחקי: בקשות הממשלה להקדמת הדיון בהצעות החוק הבאות: 1.
אביגדור יצחקי: הצעת חוק שירות ביטחון (הגבלות קריאה לשירות מילואים של קצין - הוראת שעה) (תיקון מס' 5), התשס"ז-2006, לפני הקריאה הראשונה 2.
אביגדור יצחקי: הצעת חוק המועצה לענף הלול (ייצור ושיווק)(תיקון מס' 15), התשס"ז-2006, לפני הקריאה הראשונה
אביגדור יצחקי: יש לנו עכשיו שני פטורים מחובת הנחה.
אביגדור יצחקי: אני מציע שנדבר עליהם, ועד אז ייכנסו הקוורום הדרוש.
אביגדור יצחקי: אנחנו מתחילים עם משרד הביטחון.
אביגדור יצחקי: נציגת משרד הביטחון, בבקשה.
עדי אברהם: חוק שירות הביטחון מטיל מגבלות על קריאתו של חייל שירות מילואים לתעסוקה מבצעית אם מלאו לו 41, והוא שירת למעלה מעשר שנים ביחידה קרבית.
עדי אברהם: ב-2001 תוקן החוק כך שאפשר יהיה לקרוא לקצינים מעל גיל 41 לביצוע תעסוקה מבצעית על אף האמור בחוק, וזאת כדי לענות לצרכים מבצעים.
עדי אברהם: מעת לעת הוארך החוק.
גדעון סער: זו פגיעה בחיילי המילואים.
יצחק גלנטי: לא בחיילים, אלא בקצינים.
אביגדור יצחקי: אני רוצה להגיד לך שמי שמוציאים אותו ממילואים בגיל 41, מרגיש רע מאוד עם הדבר.
עדי אברהם: מדובר על קריאה בין גיל 41 לגיל 42.
עדי אברהם: הוראת השעה בתוקף עד ה-31 לדצמבר.
עדי אברהם: לנוכח העובדה שיש להעביר שלוש קריאות, אנחנו מבקשים לפטור מחובת הנחה.
גדעון סער: אדוני היושב ראש, אני רוצה לשכנע אותך שהמסלול של פטור מחובת הנחה פה הוא מסלול ממש לא נכון.
גדעון סער: קודם כל, ההוראה המקורית היתה בזמן האינתיפאדה, ואז הוחלט לאפשר לחרוג ממה שהכנסת קבעה בהוראת שעה.
גדעון סער: ההארכה של זה כבר נהיית אוטומטית.
גדעון סער: הם באים לפה באיחור וזה לא בסדר.
גדעון סער: אבל, אין שום בעיה להעביר את זה בשלוש קריאות לא רק בשבועיים, אלא גם בשבוע אחד אין בעיה.
אביגדור יצחקי: גם ביום.
גדעון סער: נכון, כי זה ועדת חוץ וביטחון שהיא בידי הקואליציה.
גדעון סער: אין שום סיבה לתת פטור מחובת הנחה.
גדעון סער: אני לא חושב שצריך לאשר את החוק כלאחר יד.
גדעון סער: צריך בהחלט לשקול אותו, קל וחומר שאין שום סיבה לבוא ולתת פטור מחובת הנחה בגלל העיכוב של משרד הביטחון.
גדעון סער: יש פה פגיעה בחיילי מילואים.
עדי אברהם: הבקשה מובאת כעת זה באמת משום שאנחנו מצויים בימים אלו בעיצומן של הבדיקות.
יצחק גלנטי: אבל, מדוע אי אפשר היה לעשות את זה לפני שבועיים?
עדי אברהם: משום שהתחקירים והבדיקות מושלמים בימים אלה ממש.
עדי אברהם: היה חשוב לוודא שהצורך עודנו קיים.
עדי אברהם: רק באמת משהשת
עדי אברהם: כנענו שאכן קיים צורך מובאת הבקשה.
אורי אריאל: אני מבקש לדחות את הבקשה משני נימוקים.
אורי אריאל: ראשית, ההסברים ששמענו מסרן עדי אברהם לא משכנעים אותי.
אורי אריאל: שנית, אני חושב שלא יאה עשתה מערכת הביטחון ששולחת אותה.
אורי אריאל: יש את סגן שר הביטחון, יש מי שצריך להציג את זה.
אורי אריאל: עם כל הכבוד לתחקירים, כל אחד מבין שצריך את החוק הזה.
אורי אריאל: ההתרשלות של מערכת הביטחון היא התרשלות, ואני מסכים עם גדעון סער שלא צריך שום פטור מחובת הנחה.
אורי אריאל: עוד תקלה של משרד הביטחון.
יואל חסון: כל נושא שירות הביטחון, כל הזמן בא בצורה של טלאי על טלאי.
יואל חסון: אין הסדרה אחת ומשמעותית וברורה.
יואל חסון: כל הזמן הוראות חירום והוראות שעה.
יואל חסון: מכיוון שמדובר בשינוי שמשפיע על חיילי מילואים, אני חושב שלא צריך להביא את זה לפטור מחובת הנחה, אלא צריך לתת לזה לרוץ בתהליך נורמאלי ורגיל.
אביגדור יצחקי: בשביל חברי הכנסת הקבועים שהגיעו אני אחזור על הדברים, נמצאת פה סרן עדי אברהם והיא מבקשת פטור מחובת הנחה.
אביגדור יצחקי: היום צלצל אליי סגן שר הביטחון.
אביגדור יצחקי: מאחר ובשנת המילואים הקלנדארית השתתפו הרבה קצינים במלחמת הלבנון, הסיבה היא שהיום מבקשים לגייס לא את אותם קצינים שכבר שירתו במלחמה, אלא לגייס קצינים נוספים כדי שיעזרו בעומס.
אביגדור יצחקי: אני לא חושב שזה דבר לא נכון למרות הדברים.
אביגדור יצחקי: אני חושב שהדברים נכונים.
אביגדור יצחקי: כולנו מכירים מה זה הוצאת צו מילואים.
אביגדור יצחקי: הוצאת צו מילואים זה לא מהיום למחר.
אורי אריאל: למה לא באו לפני חודשיים?
אביגדור יצחקי: לא באו, אז מה עכשיו אתה רוצה לתלות אותם על העץ?
אביגדור יצחקי: לכן, ביקשה מערכת הביטחון, ביקש סגן שר הביטחון, ביקש שר הביטחון, שהם רוצים לזרז את העניין.
אביגדור יצחקי: אני חושב שנכון לעשות את הדברים מהר ככל האפשר על מנת שצה"ל יוכל לתכנן את עצמו, על מנת שצה"ל יוכל למלא את שנת המילואים הבאה שלו כמו שצריך.
אביגדור יצחקי: גם אם מערכת הביטחון שגתה ולא הביאה את זה לפני שבוע, אני לא רואה את הסיבה למה עכשיו לשלוח אותם לעוד שבוע.
אורי אריאל: למה זה צריך להיות פה עכשיו?
אורי אריאל: שוועדת החוץ והביטחון תביא את זה.
אביגדור יצחקי: זה צריך להיות פה עכשיו כי הם עשו טעות והם רוצים לתקן אותה, ורוצים לעשות את זה מהר ככל האפשר, קריאה ראשונה מהירה.
קולט אביטל: אני לא מתנגדת לעצם הצורך, אני בעד.
קולט אביטל: אני רק תוהה לגבי הפרוצדורה, ואני תוהה איך זה שאנחנו כוועדה בכנסת מדברים על פטור מחובת הנחה או על זירוז תהליכים, ששולחים אלינו אנשים מצה"ל.
קולט אביטל: אם משרד הביטחון רוצה את זה, אז שסגן שר הביטחון או מישהו מטעמו, מטעם משרד הביטחון, צריך לבוא לוועדה הזאת ולא להטיל את זה על חיילות צה"ל.
קולט אביטל: אני לא מתנגדת למהות, אני רק תוהה איך מתנהלים פה דברים בכנסת.
קולט אביטל: אני רואה פה זילות של הכנסת.
קולט אביטל: אני לגופו של עניין לא אתנגד כי אני חושבת שזה נחוץ.
קולט אביטל: אבל, יש פה - - -
אביגדור יצחקי: בואו נעבור להצעת החוק הבאה של משרד החקלאות ונצביע על שניהם ביחד.
אביגדור יצחקי: נציגת משרד החקלאות, בבקשה.
חנה פרנקל: אני פונה בעניין חוק מועצת הלול.
חנה פרנקל: עד סוף חודש זה כל חקיקת המשנה של חוק מועצת הלול קפוא.
חנה פרנקל: תחילת ההוראה הזו מלפני שלוש שנים בחוק ההסדרים שבאיווחה אחת ביטל עשרות רבות של תקנות לפי חוק מועצת הלול, והוא קבע דד-ליין.
חנה פרנקל: הוא אמר: חוק ההסדרים לפני שלוש שנים, תעשו חקיקה חדשה, ועד סוף דצמבר כל חקיקת המשנה תבוטל.
חנה פרנקל: במהלך שלוש השנים האלה עשינו עבודה מאומצת להחליף ולתקן את כל חקיקת המשנה שנדרשת.
חנה פרנקל: כרגע אין טעם לבטל אוטומטית כברירת מחדל את כל חקיקת המשנה, לכן אנחנו מציעים להוריד את ההוראה הזאת שמוחקת את כל חקיקת המשנה.
חנה פרנקל: באותן תקנות יש הרבה תקנות שנוגעות לבריאות הציבור, לתקנים לגבי ביצי מאכל.
חנה פרנקל: זה יהיה חוסר אחריות אם אנחנו נגיע למצב של סוף דצמבר והחקיקה לא תיכנס לתוקפה.
חנה פרנקל: התחלנו בתהליכים מאוגוסט-ספטמבר, זה דברים שלוקחים זמן בממשלה.
חנה פרנקל: ייתכן שנצליח להעביר עד סוף דצמבר, אבל אנחנו לא יכולים לקחת את הסיכון.
חנה פרנקל: מאחר וזה לא נושא בעייתי ולא קונטרוברסלי , היינו רוצים ליתר ביטחון להעביר את זה השבוע בשלוש קריאות.
יצחק גלנטי: שוב אותה בעיה, מה בוער?
יצחק גלנטי: אי אפשר להפוך כל הצעה לפטור מחובת הנחה.
קולט אביטל: מה זה הדבר הזה?
קולט אביטל: למה נזכרים עכשיו?
אביגדור יצחקי: מאחר ואנחנו נמצאים פה רק אנשי קואליציה, וזה לא רע לפי דעתי - - -
יובל שטייניץ: צירפת אותי לשורותיך.
אביגדור יצחקי: לחברים הקבועים אנחנו נמצאים פה רק אנשי קואליציה, שזה לא רע דרך אגב.
אביגדור יצחקי: אנחנו יכולים להמשיך בדבר הזה.
קולט אביטל: אני מתנגדת לסוג החאפ-לאפ הזה.
אביגדור יצחקי: אני חושב שלא היו לא סגן השר אפרים סנה, ולא השר שאול שמחון, טורחים היום.
אביגדור יצחקי: הם יודעים שהזמן המוצע הוא 48 שעות שהם צריכים לחכות.
אביגדור יצחקי: אני מכיר את שניהם, אנשים מאוד מאוד רציניים.
אביגדור יצחקי: אני לא חושב ששניהם היו טורחים להרים לי טלפון בשעה מוקדמת בבוקר, ולבקש בצורה שאינה משתמעת לשתי פנים.
אביגדור יצחקי: אחרי ששאלתי אותם צריך לחכות 48 שעות?
אביגדור יצחקי: הם אמרו: העניין בדמנו, זה חשוב מאוד, וצריך לעשות את זה מהר ככל האפשר.
קולט אביטל: משרד החקלאות נזכרו בעניין הזה - - -
יצחק גלנטי: עוד פעם נרדמו בשמירה.
אביגדור יצחקי: אני אומר שוב, יכול להיות שמישהו במשרד החקלאות עשה טעות.
אביגדור יצחקי: אז השר מבקש מחבריו בקואליציה.
אביגדור יצחקי: נכון שמתפקידנו פה בקואליציה הוא קודם כל לעזור לשרינו ולסגני שרינו לעשות את עבודתם נאמנה, ואם אנחנו מאמינים, ואנחנו מאמינים במיוחד בשניים האלה, אני לא יכול להגיד את זה על כל האחרים, שהם באמת עושים את עבודתם נאמנה, אז אני חושב שצריך לסייע ולעזור להם.
אביגדור יצחקי: אנחנו נחכה לעוד חבר קבוע אחד מהקואליציה, זה ייקח עוד שלוש דקות, ואנחנו נצביע על שתי ההצעות ונלך הלאה.
יובל שטייניץ: אדוני היושב ראש, אני מבין את עמדתך שאתה רוצה כקואליציה לעזור להם.
יובל שטייניץ: לכאורה, עמדתי כאופוזיציה היתה להפריע להם.
יובל שטייניץ: אבל אני רוצה לדבר לא קואליציה ולא אופוזיציה.
יובל שטייניץ: יש חיזיון נפרץ בכנסת ישראל שפוגע לא בקואליציה ולא באופוזיציה, אלא בכנסת ישראל ובדמוקרטיה הישראלית.
אביגדור יצחקי: אנחנו שבעה חודשים בכנסת, מאפריל.
אביגדור יצחקי: היתה הצעה אחת של ממשלת ישראל לפטור מחובת הנחה, והיא נגעה לנושא משרד התחבורה.
אביגדור יצחקי: לא הביאו שבעה חודשים אף בקשה, למעט הנושא של משרד התחבורה.
אביגדור יצחקי: זאת הבקשה השנייה והשלישית.
אביגדור יצחקי: לכן, לא להפוך את זה לחיזיון נפרץ, ולא להפוך את זה כאילו מזלזלים בכנסת.
יובל שטייניץ: חבל שלא נתת לי לסיים את המשפט, היית רואה שעמדתך ועמדתי לא כאלו מנוגדות.
יובל שטייניץ: יש חיזיון נפרץ בכנסת ישראל, ואני אומר את זה גם על סמך היותי יושב ראש ועדת החוץ והביטחון בכנסת הקודמת כחלק מהקואליציה, שבהם משרדי ממשלה מתוך זלזול בכנסת מגישים בקשות לזירוז.
יובל שטייניץ: זה לא בהכרח לפטור מחובת הנחה, לפעמים זה לזירוז חקיקה בלי אפשרות לקיים דיון ממשי בחקיקה או בתקנות.
יובל שטייניץ: התופעה הזאת פוגעת לא בקואליציה, לא באופוזיציה, אלא בכנסת ישראל, ובדמוקרטיה.
יובל שטייניץ: הבקשה הזאת גם אם היא נדירה, היא חלק מאותה תופעה שמשרדי הממשלה מתעצלים, מחכים, ואז פתאום מבקשים מהכנסת להזדרז.
אביגדור יצחקי: אנחנו מצביעים על הצעת סגן שר הביטחון, מי בעד ירים את ידו?
אביגדור יצחקי: ה צ ב ע ה בעד - 9 נגד - 1 בקשת הממשלה להקדמת הדיון בהצעת חוק שירות הביטחון (הגבלות קריאה לשירות מילואים של קצין - הוראת שעה) (תיקון מס' 5), התשס"ז-2006, לפני הקריאה הראשונה, אושרה.
אביגדור יצחקי: אחד נגד.
אביגדור יצחקי: מי בעד הצעת משרד החקלאות?
אביגדור יצחקי: ה צ ב ע ה בעד - 9 נגד - 1 בקשת הממשלה להקדמת הדיון בהצעת חוק המועצה לענף הלול (ייצור ושיווק)(תיקון מס' 15), התשס"ז-2006, לפני הקריאה הראשונה, אושרה.
אביגדור יצחקי: תודה רבה, הישיבה נעולה.
משה שרוני: בוקר טוב.
משה שרוני: אני פותח את ישיבת ועדת הכנסת.
משה שרוני: ערעורים על החלטת יושבת ראש הכנסת והסגנים שלא לאשר דחיפות הצעות לסדר היום.
משה שרוני: חבר הכנסת גפני, בבקשה.
משה גפני: תודה, אדוני היושב ראש.
משה גפני: אני סבור שמליאת הכנסת צריכה לדון בעניין האסיר בני סלע: על אופן התפיסה שלו, על מעורבות האזרחים בעניין, ומה עשתה צמרת המשטרה בעניין התפיסה.
משה גפני: זה אסיר מסוכן ולא פשוט.
משה גפני: גם על דרך לכידתו, וכל מה שנלווה לעניין, ובכלל כל אלה שהיו שותפים יותר לבריחה שלו ופחות לתפיסה שלו - עושים מסיבת עיתונאים בשבת.
משה גפני: מיותר לגמרי ולא נכון.
משה גפני: לדעתי, דחוף שמליאת הכנסת תדון במכלול הנושאים החשובים לפיקוח הפרלמנטרי של מליאת הכנסת על הממשלה.
גדעון סער: אני אנסה לייצג את עמדת הנשיאות באובייקטיביות גם במקרים שיש לי קושי בכך אשר לעיתים קשור לעובדה שהייתי במיעוט בסוגייה כזאת או אחרת.
גדעון סער: יש זרם בנשיאות הרואה את מוסד ההצעות הדחופות לסדר היום בעל אפקטיביות, כלומר יש להכיר בדחיפות הצעה לסדר היום כל עוד יש בכוחה של הכנסת למנוע או לשנות מצב דברים- -
משה גפני: כלומר אם נבקש לדון על מה שאמר אולמרט על הנשק הגרעיני של ישראל, אז מכיוון שזה לא אפקטיבי, לא נדון על זה?
משה שרוני: חבר הכנסת גפני, אני מבקש: לא מר אולמרט, אלא ראש ממשלת ישראל אולמרט.
משה גפני: אז לא נדון בדבריו של ראש ממשלת ישראל מכיוון שלא נוכל לשנות את סגנון הדיבור שלו?
גדעון סער: מר גפני, אם יתקיים משאל טלפוני בין חברי הנשיאות בדבר ההכרה בדחיפותן של ההצעות הנוגעות להתבטאותו של ראש הממשלה, בכוונתי לתמוך ולהכיר בדחיפותן.
גדעון סער: גם סיעתי הגישה כבר הצעה דחופה בעניין זה.
משה גפני: גם סיעתי.
גדעון סער: אלה שתי סיעות חרוצות שעושות עבודתן נאמנה.
גדעון סער: יחד עם זאת אני מנסה לומר בהגינות מוחלטת שיש כאלה בנשיאות שאומרים שאם זה דבר שקרה כבר זה כבר לא דחוף.
גדעון סער: אני צודק?
אחמד טיבי: הזרם הזה הוא זרם דומיננטי.
גדעון סער: לכן אתם תראו הצעות כמו דוח בייקר המילטון או תפיסת האסיר בני סלע נופלות תחת הקטגוריה הזאת.
אחמד טיבי: אני מסכים עם ההתפתלות של חברי- -
גדעון סער: למה אתה אומר את זה?
אחמד טיבי: אני מתפתל כמוך.
גדעון סער: אתה סירבת להגן על עמדת הנשיאות- -
אחמד טיבי: אני לא אוהב את התפקיד כאן של סגן יושב ראש להגן על עמדת הנשיאות.
משה שרוני: הבנתי.
קולט אביטל: אני רוצה להסביר משהו ולהשלים את דבריו של חבר הכנסת גדעון סער.
קולט אביטל: יש הבחנה בין דברים אופרטיביים, ולשם כך יש היום הצעה דחופה לסדר שבה הכנסת יכולה להשפיע ולשנות לבין דברים שכבר היום שגם אם הם חשובים אי-אפשר כבר לשנותם.
קולט אביטל: אני ביקשתי מיושבת ראש הכנסת להפיץ חוזר לחברי הכנסת מה הפרמטרים החדשים, והיא אמרה שזה לא נחוץ.
קולט אביטל: אדרבא, היא אמרה שיש נושאים שנראים חשובים על-פניהם, אבל הם לא אופרטיביים, ויש כלי נוסף – הצעה לסדר לא דחופה, אלא הצעה לסדר - - - משה גפני: סגנית יושבת ראש הכנסת אמרה דבר עקרוני, ואני רוצה לומר שאם זאת מתחילה להיות מדיניות של נשיאות הכנסת, אני מתנגד לה מכל וכול- -
גדעון סער: זאת לא מדיניות, זאת גישה.
גדעון סער: יש כאלה שיש להם גישה אחרת.
אחמד טיבי: זרם רפורמטיבי.
משה גפני: אבל מה שאמרו חברת הכנסת קולט אביטל וחבר הכנסת גדעון סער בשם יושבת ראש הכנסת – אם חבר כנסת יגיש הצעה דחופה – אני לא מדבר על הצעה רגילה שכל אחד יכול לעשות כרצונו – אנחנו לא עובדים בשבת, ואת בני סלע תפסו בשבת, המשמעות היא שכשאני רוצה לפקח מה עשתה הרשות המבצעת בדבר ציבורי מהמדרגה הראשונה - -
גדעון סער: אתה יכול לסייע לרשות המבצעת לתפוס אותו.
גדעון סער: ברגע שהוא נתפס אתה מאבד מהכוח שלך.
משה גפני: אדוני היושב ראש, אני רוצה שנדע את המשמעות האידיאולוגית והתקנונית של הכנסת.
משה גפני: המשמעות של העניין היא שהממשלה תעשה את הטעות הכי גדולה שהיא יכולה לעשות, אנחנו נפקח עליה.
משה גפני: אבל היא כבר עשתה, לא נוכל לדון בזה.
משה גפני: אם אני בקואליציה אני לא יכול לעשות כלום, אני רק אוכל לקלל.
משה גפני: אבל אם אני באופוזיציה אני צריך להגיש כל יום אי-אמון על מה שהממשלה עשתה.
משה שרוני: הבנו את הרמז.
משה גפני: מוסד ההצעות הדחופות לסדר זה הנושא הזה.
משה גפני: אני לא הולך להגיש על זה אי-אמון, אני חושב שזאת מדיניות שגויה.
משה גפני: אני מבקש שיתמכו בהצעה שלי.
גדעון סער: מה ההצעה?
משה גפני: דרך התפיסה של בני סלע.
משה שרוני: מי בעד ההצעה לקבל את הערעור של חבר הכנסת משה גפני?
קולט אביטל: אני נמנעת.
משה שרוני: בעד – 4; נגד – 4; נמנעים – 1.
משה שרוני: ההצעה נפלה.
קולט אביטל: אני מקבלת את המלצתו של חברי, חבר הכנסת אחמד טיבי.
קולט אביטל: אני מוכנה לרביזיה.
משה שרוני: מי בעד רביזיה?
משה שרוני: בעד – 6; נגד – 2.
משה שרוני: מי בעד קבלת הערעור?
משה שרוני: בעד – 9; נגד – 2.
משה שרוני: הערעור התקבל.
משה שרוני: חבר הכנסת שי חרמש, בבקשה.
שי חרמש: ביקשתי להעלות לדיון דחוף את נושא מצב העסקים בעיר שדרות.
שי חרמש: החלטת הממשלה שהתקבלה בשדה בוקר על רף סיוע של 134 מיליון שקל אינה כוללת שום רכיב שמטפל בנושא המסחר והעסקים בעיר.
שי חרמש: כאמרתה של נעמי שמר: "כיכר העיר ריקה".
שי חרמש: מדי יום שישי אני נמצא בעיר שדרות; עסקים נסגרו, סוחרים נמצאים בפשיטת רגל- -
יצחק גלנטי: זה היה ביום שישי.
שי חרמש: ביום שישי אני נמצא שם.
שי חרמש: יש חלופה יוצאת מן הכלל לשדרות 15 דקות משם – מרכז עסקים גדול באשקלון.
שי חרמש: והעיר שדרות קורסת.
שי חרמש: הממשלה קיבלה בהחלטתה להעלות את הארנונה בעיר שדרות ב-1 בינואר- -
משה שרוני: לא הממשלה, המועצה.
שי חרמש: העיר שדרות ועוטף עזה קיבלו הטבה למשך שנתיים להנחה של 50% בארנונה.
שי חרמש: משרד ראש הממשלה החליט לבטל מחצית מההטבה הזאת מ-2007.
שי חרמש: זאת אומרת, לא רק שאין עסקים בעיר, אלא גם עומדים לשלם יותר ארנונה.
יצחק גלנטי: ושר הביטחון נתן את ידו לזה.
שי חרמש: אני לא בא להגן על אף אחד.
שי חרמש: נושא קיומה של שדרות בחיי היום יום בכלכלה, במסחר, בעסקים, באבטלה הוא לא דבר של מה בכך, והוא לא פחות חשוב מהכפר רג'ר.
שי חרמש: אני מתפלא שהעניין הזה לא קיבל דחיפות כאילו זאת לא בעיה קיומית.
שי חרמש: אני בא משם, אני חי שם, המצוקה הזאת לא צריכה לרדת לרגע מסדר היום.
שי חרמש: השבתת הקסאמים החזירה את שדרות לקו רכס אחורה, לא מבינים מה קורה שם.
שי חרמש: העיר גוועת.
משה שרוני: חבר הכנסת גדעון סער, בבקשה.
גדעון סער: חברת הכנסת אביטל תשיב לערעור.
משה שרוני: אתם מחלקים את הנדוניה.
גדעון סער: אני נאלץ לשאת בנטל כבד.
גדעון סער: בנושא זה, למשל, הדבר מעמיד אותי בקונפליקט בין מחויבותי האופוזיציונית לבין מחויבותי לנשיאות, שכן מחדלי הממשלה בנושא שדרות ועוטף עזה הם כל-כך כבדים, ולכן קשה לי מאוד לנמק את ההתנגדות בעניין זה.
גדעון סער: לכן ביקשתי שחבר נשיאות אחר ינמק.
גדעון סער: אולי חבר הכנסת והבה ינמק.
אורי אריאל: הערה אחת על כל הערעורים: היות שביום רביעי הבא נחים מעומס העבודה הקשה, אני מציע לתגבר קצת השבוע.
אורי אריאל: יהיו עוד 3 הצעות, בואו נעביר אותן כאן.
אורי אריאל: אל תתפתלו כאן עם הנשיאות, חבל על הזמן.
אורי אריאל: בחוק ההסדרים יש איזה מאה חוקים להעביר.
משה שרוני: הצבעה.
משה שרוני: מי בעד הערעור?
משה שרוני: בעד – 10; אין נגד; אין נמנעים.
משה שרוני: חבר הכנסת אריה אלדד, בבקשה.
אריה אלדד: אני מבקש לנמק בקיצור את בקשתנו: הדוח הזה הוא דוח חשוב מאוד.
אריה אלדד: ההשלכות העתידיות שלו על מדיניותה של מדינת ישראל אינן מוערכות כהלכה, להבנתנו.
אריה אלדד: צריך יהיה לדון בזה במליאת הכנסת ולקדם את פני השינויים.
אריה אלדד: לא מדובר במשהו שכבר התרחש, ולכן אין מה לעשות בו, אלא דבר שהשלכותיו והשאלה אם נאמץ אותו, ומה יהיה בעקבות האימוץ הזה.
אריה אלדד: זה עניין עתידי ולכן יש מקום, לדון בנושא הזה, אפילו לפי הקריטריונים המחמירים של הנשיאות.
גדעון סער: ההנמקה לעניין התארגנות הנשיאות להכרה בדחיפות הצעה זאת הם זהים לאותם דברים שאמרתי בעניין הצעתו של חבר הכנסת גפני.
אורי אריאל: האם אפשר לאחד את זה עם הצעתו של טלב אלסאנע?
משה שרוני: לא נדון בה, הוא איננו.
משה שרוני: אני מצטער מאוד.
משה שרוני: מי נגד?
משה שרוני: מי נמנע?
משה שרוני: בעד – כולם; נגד – אין; נמנעים – אין.
משה שרוני: שונות: צריכים לקבוע מהו מספר החברים בוועדה המשותפת לוועדת החינוך התרבות והספורט וועדת הכספים שתדון בפרקים ובסעיפים הבאים: פרק י"ב סעיף 69, 70 – חוק זכויות התלמיד (תשלומים עבור בחינות הבגרות).
גדעון סער: אני בעד עשרה.
אתי בן יוסף: חמישה בכל ועדה.
משה שרוני: מי בעד ההצעה?
משה שרוני: בעד – כולם; אין מתנגדים; אין נמנעים.
אביגדור יצחקי: שלום לכולם, אני מתכבד לפתוח את ישיבת הוועדה.
אביגדור יצחקי: בהסתמך על סעיף 86א' לתקנון הכנסת, החליטו יושבת-ראש הכנסת והסגנים, בישיבתם היום, לקיים דיון בהצעות לסדר היום בנושא: כינוס ועידת איראן להכחשת השואה המתקיימת היום.
אביגדור יצחקי: ההצעה לסדר הזאת היתה אמורה להיות בסדר היום ביום רביעי, אך מאחר שהוועידה באיראן מתקיימת היום, לא רציני לקיים את הדיון בהצעות האלה לסדר היום בדיעבד.
אביגדור יצחקי: הכנסת צריכה להגיב על כל מה שכרוך בהכחשת השואה ודעתה צריכה להישמע ברבים.
אביגדור יצחקי: אנחנו מבקשים להפוך את ההצעה הזאת לסדר להודעה של סיעות, כדי שנוכל לעמוד במסגרת זמנים נאותה ולהקדיש לנושא הזה שעה שלמה בישיבת הכנסת.
אביגדור יצחקי: לכן אנחנו מציעים לאפשר חמש דקות לכל סיעה להביע דעתה בנושא.
אביגדור יצחקי: בכל סיעה שהגישה הצעה לסדר בנושא הזה ידברו המציעים, ובסיעות האחרות ייבחרו הדוברים מטעמן.
אביגדור יצחקי: מי בעד ההצעה?
אביגדור יצחקי: הצבעה בעד – 2 ההצעה התקבלה.
אביגדור יצחקי: אני מודה לכולם, הישיבה נעולה.
רוחמה אברהם-בלילא: נפתח את הישיבה בברכת חג אורים שמח.
רוחמה אברהם-בלילא: מי ייתן שיהיה נס בחג הזה והבנים השבויים שלנו ישובו הביתה למשפחות שלהם.
רוחמה אברהם-בלילא: על סדר-היום שלוש הצעות אי-אמון.
רוחמה אברהם-בלילא: ההצעה הראשונה, הפעלת טיסות של חברת אל-על בשבת וחילולי שבת של שרים בממשלה, של יהדות התורה, איחוד לאומי ומפד"ל.
רוחמה אברהם-בלילא: המועמד להקים את הממשלה הוא חבר הכנסת יעקב ליצמן.
רוחמה אברהם-בלילא: ההצעה השנייה היא הכנסת גבולות 1967 לספרי הלימוד על-ידי שרת החינוך, הצעת הליכוד.
רוחמה אברהם-בלילא: ההצעה השלישית, העמקת העוני בקרב הציבור בכלל ובמגזר הערבי בפרט, של בל"ד, רע"מ-תע"ל וחד"ש.
רוחמה אברהם-בלילא: המועמד להרכיב את הממשלה הוא חבר הכנסת ג'מאל זחאלקה.
רוחמה אברהם-בלילא: היום יש לנו יום קצר, וההצעה שלנו היא 10 דקות למציעים ושלוש דקות לכל סיעה.
משה שרוני: למה לא חמש דקות?
משה שרוני: שלוש דקות זה שום דבר.
רוחמה אברהם-בלילא: אנחנו בחג חנוכה, ויש פה אירוע גדול בכנסת.
משה שרוני: מכיוון שמדובר בחג, אני מסכים לשלוש דקות.
רוחמה אברהם-בלילא: ה צ ב ע ה בעד – רוב נגד – אין נמנעים – אין אנחנו קובעים שהדיון במליאה יהיה 10 דקות למציעים ושלוש דקות לכל סיעה.
רוחמה אברהם-בלילא: ב1.
רוחמה אברהם-בלילא: בקשות חברי הכנסת להקדמת הדיון בהצעת חוק ועדת חקירה מיוחדת למלחמת לבנון השנייה, התשס"ז-2006, הצעת חבר הכנסת אריה אלדד (פ/17/1755)
רוחמה אברהם-בלילא: אנחנו דנים בבקשות חברי הכנסת להקדמת הדיון בהצעות חוק לפני הקריאה הטרומית.
רוחמה אברהם-בלילא: ההצעה הראשונה היא הצעת חוק ועדת חקירה מיוחדת למלחמת לבנון השנייה, התשס"ז-2006, של חבר הכנסת אריה אלדד, שמיד ינמק מדוע הוא מבקש לפטור מחובת הנחה.
רוחמה אברהם-בלילא: הצעה שנייה היא הצ"ח קליטת חיילים משוחררים (תיקון – הטבות במוסדות אקדמיים, במכינות קדם-אקדמיות ובמוסדות להכשרה מקצועית), התשס"ז-2006, הצעת חבר הכנסת גלעד ארדן (פ/17/1759).
רוחמה אברהם-בלילא: הצעה שלישית היא הצעת חוק הפיצויים לנפגעי תאונות דרכים (תיקון – מספר כלי רכב המעורבים בתאונה), התשס"ז-2006, הצעת חבר הכנסת גלעד ארדן (פ/17/1801) הצעה רביעית היא הצעת חוק לתיקון פקודת ביטוח רכב מנועי (ביטוח אופנועים), התשס"ז-2006, הצעת חבר הכנסת סטס מסז'ניקוב (פ/17/1784)
גלעד ארדן: שתי ההצעות האחרונות הן לא שלי אלא של חבר הכנסת סטס מסז'ניקוב.
גלעד ארדן: אני אומנם חתום עליהן, אבל הן לא שלי.
רוחמה אברהם-בלילא: חבר הכנסת סטס מסז'ניקוב לא יכול היה להגיע מסיבה אישית, חבר הכנסת גלעד ארדן ינמק את הצעות החוק שלו.
רוחמה אברהם-בלילא: חבר הכנסת אריה אלדד, אנא הסבר לחברי הוועדה מדוע יש לפטור את ההצעה שלך מחובת הנחה.
רוחמה אברהם-בלילא: הרי כבר עברו כמה חודשים מאז המלחמה והוקמו כמה ועדות.
אריה אלדד: תודה, גברתי היושבת-ראש, חברי חברי הוועדה.
אריה אלדד: יש ניגוד עניינים מובנה בחוק הקיים היום, שבו הממשלה, שהיא ברוב המקרים הגורם הנחקר, אמור להחליט על מינוי ועדת חקירה ממלכתית.
אריה אלדד: כי אדם לא אוהב שחוקרים אותו, בוודאי לא כאשר גוף עם סמכויות, כולל סמכויות של מסקנות אישיות, אמור להתמנות ולסכן אולי את עצם קיום הממשלה.
אריה אלדד: יש אפיקים אחרים, וחיכיתי שהאפיקים האחרים ימוצו לפני שבאתי לבקש את ההליך הזה.
אריה אלדד: המתנו להחלטתו של בג"ץ, למרות שיש אומרים שראוי שהכנסת תהיה סוברנית ולא תזמין בכל פעם את החלטת בג"ץ.
אריה אלדד: אבל כיוון שהדברים היו תלויים ועומדים, המתנו לראות מה יאמר בג"ץ.
אריה אלדד: בג"ץ, ברוב של ארבעה נגד שלושה, החליט שלא לכפות על הממשלה, אם כי בין השורות אפשר היה להבין שהוא חושב שזה היה המהלך הראוי בכלל.
אריה אלדד: אנחנו רואים מה קורה בוועדות הבדיקה שמינה הרמטכ"ל, ויש רבות כאלה.
אריה אלדד: המסקנות שלהן חמורות ביותר, אבל הרמטכ"ל קורא אותן, שומע אותן, המטכ"ל שומע את המסקנות ואין הסקת מסקנות מתוך המסקנות.
אריה אלדד: כלומר, שומעים וזה נשאר כביכול ברמה האקדמית.
אריה אלדד: כך יקרה גם בכל מקרה שמי שממנה את הוועדה מקבל את סמכויותיה והוא לא חייב על-פי הכללים שנקבעו באותן ועדות לאמץ אותם או ליישם אותם.
אריה אלדד: לכן נדמה לי שהכלי היחיד שיש לו כלי אכיפה בצדו הוא ועדת החקירה הממלכתית.
אריה אלדד: החוק הזה שמונח כאן היום הוא חוק שבא לבקש שהכנסת ורוב חבריה תוכל להקים ועדת חקירה, ואז על-פי כללי ועדת חקירה ממלכתית נשיאת בית-המשפט העליון היא זו שממנה את הוועדה ואת חבריה.
רוחמה אברהם-בלילא: מי בעד לפטור את הצעתו של חבר הכנסת אריה אלדד מחובת הנחה?
רוחמה אברהם-בלילא: ה צ ב ע ה בעד – 9 נגד – 8 נמנעים – אין 9 בעד, 8 נגד, אין נמנעים.
רוחמה אברהם-בלילא: הבקשה לפטור מחובת הנחה התקבלה.
אביגדור יצחקי: אני מבקש רביזיה.
רוחמה אברהם-בלילא: מי בעד הרביזיה של חבר הכנסת יצחקי?
רוחמה אברהם-בלילא: ה צ ב ע ה בעד – 10 נגד – 7 נמנעים – אין הבקשה לרביזיה התקבלה.
רוחמה אברהם-בלילא: מי בעד להעניק פטור מחובת הנחה להצעת חבר הכנסת אלדד?
רוחמה אברהם-בלילא: ה צ ב ע ה בעד – 9 נגד – 9 נמנעים – אין 9 בעד, 9 נגד, אין נמנעים.
רוחמה אברהם-בלילא: לפיכך אני קובעת שהצעת החוק לא קיבלה פטור מחובת הנחה.
רוחמה אברהם-בלילא: ב2.
רוחמה אברהם-בלילא: בקשת חברי הכנסת להקדמת הדיון בהצעת חוק קליטת חיילים משוחררים (תיקון – הטבות במוסדות אקדמיים, במכינות קדם-אקדמיות ובמוסדות להכשרה מקצועית), התשס"ז-2006, הצעת חבר הכנסת גלעד ארדן (פ/17/1759)
רוחמה אברהם-בלילא: אנחנו עוברים להצעת חבר הכנסת גלעד ארדן, הצעת חוק קליטת חיילים משוחררים (תיקון – הטבות במוסדות אקדמיים, במכינות קדם-אקדמיות ובמוסדות להכשרה מקצועית), התשס"ז-2006.
רוחמה אברהם-בלילא: חבר הכנסת ארדן, בבקשה.
גלעד ארדן: אני רוצה להקדים ולומר, שהגעתי לסיכום עם יושב-ראש הקואליציה שאם הוועדה תחליט לפטור את ההצעה הזאת מחובת הנחה, אני לא אעלה אותה בכנסת עד שהממשלה לא תקבע את עמדתה לגבי ההצעה.
קולט אביטל: אם כך מה הדחיפות?
גלעד ארדן: יש דחיפות, כי במקום להמתין 45 יום אפשר לצמצם את זה לשבוע.
אביגדור יצחקי: ועדת שרים לחקיקה לא דנה במי שאין לו פטור מחובת הנחה לפני 45 יום.
גלעד ארדן: היתה החלטה של בית המשפט המחוזי בחיפה, שפסל את הקריטריונים של אוניברסיטת חיפה למתן מעונות.
גלעד ארדן: בין השיקולים של אוניברסיטת חיפה למי לתת מעונות כשהיא מדרגת יש המרחק מהאוניברסיטה ועוד קריטריונים שונים, ביניהם גם הנושא של שירות צבאי או שירות לאומי.
גלעד ארדן: בית המשפט אמר, שכיוון שחוק חיילים משוחררים לא אומר במפורש שאפשר להעניק נקודות זכות בגין שירות לאומי או צבאי ולהתחשב בזה בהעדפה למעונות, הוא פוסל את הקריטריון הזה.
גלעד ארדן: היום יש סיטואציה שיש סטודנטים שגם אם מתפנים מקומות במעונות הם לא יכולים לקבל אותם בגלל הקריטריון הזה שנפסל.
גלעד ארדן: לכן אני מבקש להוסיף בחוק חיילים משוחררים גם את העניין של המעונות כמתן הטבה למי ששירת בשירות צבאי או שירות לאומי.
קולט אביטל: משרד החינוך לא יכול להוציא את תקנות?
גלעד ארדן: לא, הוא לא יכול.
רוחמה אברהם-בלילא: למה זה דחוף?
גלעד ארדן: זה דחוף בגלל שהאוניברסיטאות, עד להחלטת אותו בית-משפט מחוזי, היו נותנות נקודות זכות לחיילים משוחררים או לבני ובנות שירות לאומי, יש מספר מצומצם של מעונות ויש הרבה סטודנטים.
גלעד ארדן: אחד הקריטריונים היה גם שירות צבאי או לאומי.
גלעד ארדן: הקריטריון הזה נפסל על-ידי בית המשפט המחוזי בחיפה, ואני מבקש לאפשר לאוניברסיטאות ולמשרד החינוך כן להחיל את הקריטריון הזה.
רוחמה אברהם-בלילא: מי בעד לפטור את הצעתו של חבר הכנסת גלעד ארדן מחובת הנחה?
רוחמה אברהם-בלילא: ה צ ב ע ה בעד – 11 נגד – 2 נמנעים – 1 11 בעד, שניים נגד ונמנע אחד.
רוחמה אברהם-בלילא: אני קובעת שהצעת חבר הכנסת ארדן קיבלה פטור מחובת הנחה.
רוחמה אברהם-בלילא: ב3.
רוחמה אברהם-בלילא: בקשת חברי הכנסת להקדמת הדיון בהצעת חוק הפיצויים לנפגעי תאונות דרכים (תיקון – מספר כלי רכב המעורבים בתאונה), התשס"ז-2006, הצעת חבר הכנסת גלעד ארדן (פ/17/1801); ב4.
רוחמה אברהם-בלילא: בקשת חברי הכנסת להקדמת הדיון בהצעת חוק לתיקון פקודת ביטוח רכב מנועי (ביטוח אופנועים), התשס"ז-2006, הצעת חבר הכנסת סטס מסז'ניקוב (פ/17/1784)